Source: https://sprievodca-uctovnictvom.dashofer.sk/onb/33/uctovanie-stravnych-listkov-uniqueidmRRWSbk196FPkyDafLfWAHeuVZAYPB86-4AT96twJKEFCn6qfGj4TA/?uri_view_type=5
Timestamp: 2020-02-22 21:19:11+00:00
Document Index: 5382936

Matched Legal Cases: ['§ 152', '§ 152', '§ 152', '§ 17', '§ 29', '§ 30']

Účtovanie stravných lístkov | Praktický sprievodca účtovníctvom
22.6.2017, Ing. Vladimír Bartoš, daňový poradca Baker Tilly Slovakia; Ing. Štefan Gažo, Baker Tilly Slovakia; Ing. Ivan Bulánek; Ing. Eva Mihalíková, Zdroj: Verlag Dashöfer
3.5.2 Účtovanie stravných lístkov
Ing. Vladimír Bartoš, daňový poradca Baker Tilly Slovakia; Ing. Štefan Gažo, Baker Tilly Slovakia; Ing. Ivan Bulánek; Ing. Eva Mihalíková
Stravovanie zamestnancov upravuje § 152 zákona č. 311/2001 Z. z. Zákonník práce v z. n. p. (ďalej len: „Zákonník práce”), ktorý ukladá zamestnávateľovi povinnosť zabezpečiť zamestnancom stravovanie:
poskytnutím jedného teplého hlavného jedla vrátane vhodného nápoja v priebehu pracovnej zmeny vo vlastnom stravovacom zariadení, v stravovacom zariadení iného zamestnávateľa alebo
Nárok na poskytnutie stravy má každý zamestnanec, ktorý počas pracovnej zmeny vykonáva prácu viac ako 4 hodiny. V prípade, že pracovná zmena trvá viac ako 11 hodín, zamestnávateľ môže zabezpečiť poskytnutie aj ďalšieho teplého jedla.
Podľa § 152 ods. 3 ZP zamestnávateľ prispieva na stravovanie v sume najmenej 55% z ceny jedla, najviac však na každé jedlo do sumy 55% stravného poskytovaného pri pracovnej ceste v trvaní 5 až 12 hodín. Aktuálne Opatrenie Ministerstva práce, sociálnych vecí a rodiny Slovenskej republiky č. 309/2016 Z. z. zo dňa 9. novembra 2016 o sumách stravného (ďalej len: „Opatrenie”) stanovuje sumu stravného pre pracovnú cestu v trvaní 5 až 12 hodín na 4,50 eura. Okrem toho zamestnávateľ poskytuje príspevok aj zo sociálneho fondu.
V prípade poskytnutia stravovacej poukážky, hodnota stravovacej poukážky musí predstavovať najmenej 75% stravného poskytovaného pri pracovnej ceste v trvaní 5 až 12 hodín, t. j. 3,38 eura (75 % zo sumy 4,50 eura), podľa znenia aktuálneho Opatrenia.
Daňový pohľad:
Daňovým výdavkom je príspevok na stravovanie zamestnancov, ktorý je poskytnutý v súlade s ustanoveniami § 152 ZP o stravovaní zamestnancov. Ak sa zamestnávateľ rozhodne poskytovať zamestnancom stravovanie nad rámec ustanovení Zákonníka práce, ide o položku zvyšujúcu základ dane, príslušná úprava výsledku hospodárenia sa realizuje podľa § 17 ods. 2 písm. a) zákona č. 595/2003 Z. z. o dani z príjmov v z. n. p.
Účtovné zobrazenie:
Stravné lístky sa v podvojnom účtovníctve účtujú na účte 213 – Ceniny, pričom ako majetok účtovnej jednotky podliehajú inventarizácii podľa § 29 až § 30 zákona č. 431/2002 Z. z. o účtovníctve v z. n. p. Nákup stravných lístkov sa účtuje na ťarchu tohto účtu (strana MD) a vydanie stravných lístkov v prospech účtu (strana D).
Príklad: Účtovná jednotka účtujúca v sústave podvojného účtovníctva pre podnikateľov nakúpila v priebehu mesiaca jún 550 ks stravných lístkov v cene 4,50 eurá za kus. Na základe vnútroorganizačnej smernice v oblasti sociálnej politiky poskytuje zamestnancom:
príspevok na stravovanie vo výške 55% z ceny stravného lístka, ak zamestnanec…